CELEX: 62017TN0435
Language: hr
Date: 2017-03-30 00:00:00
Title: Predmet T-435/17: Tužba podnesena 30. ožujka 2017. – Grendene protiv EUIPO-a – Hipanema (HIPANEMA)

28.8.2017   
            
            
               HR
            
            
               Službeni list Europske unije
            
            
               C 283/54
            
         Tužba podnesena 30. ožujka 2017. – Grendene protiv EUIPO-a – Hipanema (HIPANEMA)
   (Predmet T-435/17)
   (2017/C 283/83)
   Jezik na kojem je tužba podnesena: španjolski
   
      Stranke
   
   
      Tužitelj: Grendene, SA (Sobral, Brazil) (zastupnik: J. L. de Castro Hermida, odvjetnik)
   
      Tuženik: Ured Europske unije za intelektualno vlasništvo (EUIPO)
   
      Druga stranka pred žalbenim vijećem: Hipanema (Pariz, Francuska)
   
      Podaci o postupku pred EUIPO-om
   
   
      Nositelj spornog žiga: druga stranka pred žalbenim vijećem
   
      Predmetni sporni žig: međunarodna registracija žiga u kojoj je naznačena Europska unija za figurativni žig koji sadrži verbalni element „HIPANEMA” – međunarodna registracija u kojoj je naznačena Europska unija br. 1 154 586.
   
      Postupak pred EUIPO-om: postupak povodom prigovora
   
      Pobijana odluka: odluka drugog žalbenog vijeća EUIPO-a od 20. siječnja 2017. u predmetu R 629/2016-2
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku i zamijeni je drugom, kojom se utvrđuje da su proizvodi koje obuhvaća pobijani žig toliko bliski proizvodima zaštićenima suprotstavljenim ranijim žigovima da je moguć zaključak o postojanju njihove sličnosti u pogledu predmeta primjene, za potrebe odredbe članka 8. stavka 1. točke (b) Uredbe o žigu Europske unije;
            
         
               —
            
            
               nakon prihvaćanja zaključka o postojanju navedene sličnosti provede verbalnu usporedbu spornih znakova – što nije učinjeno ni u stadiju prigovora ni po žalbi u upravnom postupku – i zaključi da postoji njihova istovjetnost i na fonetskoj i semantičkoj razini te sličnost u vizualnom smislu, sankcionira nemogućnost mirnog supostojanja spornih žigova i, naposljetku, ocijeni primjerenim odbijanje zahtjeva za zaštitu u Europskoj uniji međunarodnog žiga br. 1 154 586 „HIPANEMA”, razred 14. S druge strane, ako je Opći sud nenadležan za navedeno, tužitelj zahtijeva da predmet vrati žalbenom vijeću Ureda Europske unije za intelektualno vlasništvo, pri čemu je ono dužno prihvatiti zaključak o sličnosti suprotstavljenih žigova u pogledu njihova predmeta primjene.
            
         
      Tužbeni razlog
   
   
               —
            
            
               povreda članka 8. stavka 1. točke (b) Uredbe br. 207/2009.